**Kim Junmyeon** (hangul: 김준면; hanja: 金俊勉; uudistettu latinisaatio: *Gim Jun-myeon*; s. 22. toukokuuta 1991 Soul*lähde?*), taiteilijanimi **Suho** (hangul: 수호; hanja: 守護, ’suojelija’) on eteläkorealainen laulaja ja näyttelijä. Hän on kiinalais-eteläkorealaisen Exo-yhtyeen johtaja ja vokalisti. Suho julkaisi ensimmäisen soolominialbuminsa *Self-Portrait* maaliskuussa 2020. Musiikkiuransa lisäksi Suho on näytellyt useamassa draamasarjassa, kuten *One Way Trip* (2016), *The Universe's Star* (2017), *Rich Man* (2018), *Middle School Girl A* (2018) ja *How Are U Bread* (2020).*lähde?*

Uran alku
---------

Kim syntyi Soulissa, Korean tasavallassa 22. toukokuuta 1991. Ollessaan 16-vuotias hän hakeutui harjoittelijaksi tuotantoyhtiö SM Entertainmentiin ja debytoi K-pop-yhtye Exon jäsenenä kuusi vuotta myöhemmin.

Ura
---

### Exo

Kim julkistettiin Exon kymmenentenä jäsenenä virallisesti 15. helmikuuta 2012, ja yhtye debytoi saman vuoden huhtikuussa. Hän kuuluu yhtyeen koreankieliseen puolikkaaseen (Exo-K), ja hänen koreankielinen artistinimensä Suho tarkoittaa "suojelijaa". Hänen roolinsa yhtyeessä on johtaja.*lähde?*

### Näyttelijänä

Kim esiintyi tammikuussa 2015 SM Entertainmentin musikaalissa *School OZ* yhdessä levy-yhtiön jäsenten Changminin, Keyn, Lunan, Xiuminin ja Seulgin kanssa. Lokakuussa 2015 Kim teki elokuvadebyyttinsä esittämällä yhtä päärooleista indie-elokuvassa *One Way Trip*.*lähde?*

Kim on lisäksi näytellyt verkkodraamassa *How Are You Bread*, joka julkaistiin vuonna 2017. Samana vuonna Kim näytteli pääroolia MBC:n draama-spesiaalissa *The Universe's Star*, joka kuului draamatrilogiaan *Three Color Fantasy*. Kim on tehnyt myös ääniroolin koreankieliseen versioon elokuvasta *Joulupukkia pelastamassa*.*lähde?*

### Muuta

Kimistä tuli helmikuussa 2014 SBS:n viikoittaisen *Inkigayo*-musiikkiohjelman vakituinen juontaja yhdessä Exon toisen jäsenen, Baekhyunin, ZE:A:n jäsenen Kwangheen ja näyttelijä Lee Yubin kanssa. Kim ja Baekhyun kuitenkin lopettivat juontamisen Inkigayossa marraskuussa 2014 keskittyäkseen Exon toisen studioalbumin julkaisuun.*lähde?*

Kim osallistui huhtikuussa 2015 yhdessä Infiniten Sunggyun, CNBLUE:n Jonghyunin, Super Juniorin Kyuhyunin ja SHINeen Minhon kanssa KBS:n varietee-ohjelmaan *Fluttering India*.

Kim ja Exon toinen jäsen Chen julkaisivat heinäkuussa 2016 soundtrack-kappaleen "Beautiful Accident" samannimiseen kiinalaiseen elokuvaan. Hän esittää myös draamasarjan *Starlight* tunnuskappaleen.*lähde?*

Lähteet
-------

1. ↑  Fascinating Facts You Need to Know about EXO’s Leader, SUHO *Channel-K - Part 2*.  20.12.2017.  Arkistoitu 21.10.2019. Viitattu 18.2.2021. (englanniksi)
2. ↑  SM Entertainment to launch first hologram musical 'School OZ' starring Changmin, Key, Suho, Xiumin, Luna, and Seulgi *allkpop*. Viitattu 9.4.2017. (englanniksi)
3. ↑  E. Kang: EXO’s Suho (Kim Jun Myeon) Confirmed for Main Role in New Web Drama *Soompi*.  17.4.2016. Viitattu 9.4.2017. (englanniksi)
4. ↑  ‘Exciting India’ glitters with K-pop stars  10.4.2015. The Korea Herald. Viitattu 9.4.2017. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Taiteenala | 
* MusicBrainz

 |

 |